Case Kämäräinen

**Case Kämäräinen** on suomalainen modernin jazzin yhtye, jonka perusti rumpali ja säveltäjä **Tomi Kämäräinen**. Yhtyeen musiikki yhdistää melodista pohjoismaista jazzia, improvisaatiota ja kokeellisia elementtejä. Case Kämäräinen on toiminut sekä levyttävänä kokoonpanona, että aktiivisena live-yhtyeenä suomalaisella jazzkentällä 2018-luvulta lähtien.

## Historia
Case Kämäräinen perustettiin vuonna 2018 Tomi Kämäräisen opintojen musiikin maisteri opintojen aikana Kööpenhaminassa. Yhtyeen alkuperäinen kokoonpano koostui kansainvälisistä muusikoista, ja sen toiminta painottui aluksi studioprojektiin. Samana vuonna julkaistu debyyttialbumi *Waiting* toi yhtyeelle näkyvyyttä suomalaisessa jazzmediassa.

Vuosien varrella Case Kämäräinen on esiintynyt laajasti suomalaisilla jazzklubeilla ja festivaaleilla sekä osallistunut Suomen Jazzliiton yhteistuotantokiertueisiin. Yhtye on esiintynyt myös Yhdysvalloissa pienen kiertueen verran.  Yhtyeen kokoonpano on vaihdellut eri levytyksissä ja kiertueilla.

## Kokoonpanot
Yhtyeessä eri aikoina vaikuttaneita muusikoita ovat olleet:

* Tomi Kämäräinen – rummut, sävellykset
* Marek Konarski – saksofoni
* Grzegorz Tarwid – piano
* Petter Asbjørnsen – kontrabasso
* Tuomo Uusitalo – piano
* Antti Lötjönen – kontrabasso (vierailija)
* Severi Pyysalo – vibrafoni (vierailija)

## Musiikillinen tyyli
Case Kämäräisen musiikkia on kuvattu moderniksi ja melodiseksi jazziksi, jossa improvisaatiolla on keskeinen rooli. Sävellykset pohjautuvat usein rytmisiin ideoihin ja avoimiin rakenteisiin, jotka antavat muusikoille tilaa vuorovaikutukselle. Yhtyeen ilmaisussa on tunnistettu vaikutteita eurooppalaisesta ja pohjoismaisesta jazzista.

## Julkaisut

### Studioalbumit
Albumit on julkaissut Eclips Music.
* **Waiting** (Eclips Music 2018) Debyyttialbumi esittelee yhtyeen varhaista ilmaisua. Levy sai myönteistä huomiota jazzarvosteluissa, joissa sitä kiitettiin tasapainoisesta kokonaisuudesta ja melodisesta lähestymistavasta.
* **Joyride** (Eclips Music 2021) Yhtyeen toinen albumi laajensi ilmaisuaan akustisesta jazzista kohti kokeellisempia ja osin elektronisia sävyjä. Levyä on luonnehdittu energiseksi ja ennakkoluulottomaksi.
* **Mystique From the North** (Eclips Music 2022) Albumilla korostuvat pohjoismaiset äänimaisemat ja vapaampi improvisaatio. Levy noteerattiin useissa suomalaisissa jazzjulkaisuissa vuoden merkittävimpiin kotimaisiin jazzjulkaisuihin kuuluvana.

### Livealbumit

* **Live at Salo Jazz ’23** (2024) Festivaalitallenne, joka dokumentoi yhtyeen live-soiton vuorovaikutusta ja improvisatorista luonnetta.

= Tomi Kämäräinen =
**Tomi Kämäräinen** (s. 1984) on suomalainen jazzrumpali ja säveltäjä. Hänet tunnetaan erityisesti Case Kämäräinen -yhtyeen perustajana ja musiikillisena johtajana.

## Tausta ja koulutus
Kämäräinen on kotoisin Leppävirralta. Hän opiskeli musiikkia Kööpenhaminassa Rhythmic Music Conservatoryssa, josta hän valmistui musiikin maisteriksi vuonna 2019.

## Ura
Kämäräinen on toiminut ammattimuusikkona 2000-luvulta lähtien ja työskennellyt useissa jazz-kokoonpanoissa. Hänen sävellystyönsä perustuu usein rytmisiin ideoihin, jotka kehittyvät yhtyeille avoimiksi rakenteiksi.

Case Kämäräisessä Kämäräinen vastaa yhtyeen sävellyksistä ja musiikillisesta linjasta. Hänen soittoaan on kuvattu tarkaksi, dynaamiseksi ja tilaa antavaksi.

## Vastaanotto ja merkitys
Kämäräisen työtä on arvostettu suomalaisessa jazzkentässä erityisesti hänen kykynsä vuoksi yhdistää eri muusikoiden persoonalliset ilmaisut yhtenäiseksi kokonaisuudeksi. Hänen johtamansa levyt ovat saaneet myönteisiä arvioita jazzkriitikoilta.

## Lähteet